Document ID: 32006R1711

UREDBA KOMISIJE (ES) št. 1711/2006
z dne 20. novembra 2006
o spremembi uredb (ES) št. 462/2003 in (ES) št. 1556/2006 glede vložitve zahtevkov za uvozna dovoljenja v sektorju za prašičje meso za prvo četrtletje leta 2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso (1) in zlasti člena 8(2) Uredbe,
ob upoštevanju Uredbe Sveta (ES) št. 774/94 z dne 29. marca 1994 o odprtju in zagotavljanju upravljanja določenih tarifnih kvot Skupnosti za visoko kakovostno goveje in prašičje meso, meso perutnine, pšenico in soržico, otrobe, pelete in druge ostanke (2) in zlasti člena 7 Uredbe,
ob upoštevanju Uredbe Sveta (ES) št. 2286/2002 z dne 10. decembra 2002 o ureditvi, ki se uporablja za kmetijske proizvode in blago, pridobljene s predelavo kmetijskih proizvodov s poreklom iz afriških, karibskih in pacifiških držav (države AKP), ter o razveljavitvi Uredbe (ES) št. 1706/98 (3) in zlasti člena 5 Uredbe,
ob upoštevanju naslednjega:
(1)
Uredba Komisije (ES) št. 462/2003 (4) določa podrobna pravila za uporabo režimov, ki se uporabljajo za uvoz nekaterih proizvodov iz prašičjega mesa s poreklom iz afriških, karibskih in pacifiških držav (AKP).
(2)
Uredba Komisije (ES) št. 1556/2006 (5) določa podrobna pravila za uporabo Uredbe Sveta (ES) št. 774/94 glede uvoznega režima za prašičje meso.
(3)
Ti uredbi določata, da se lahko zahtevke za uvozna dovoljenja vloži samo v prvih sedmih dneh meseca pred mesecem vsakega določenega obdobja kvote. Glede na pristop Bolgarije in Romunije k Evropski uniji 1. januarja 2007 je treba za vložitev zahtevkov za prvo četrtletje leta 2007 določiti drugačno obdobje.
(4)
Uredbi (ES) št. 462/2003 in (ES) št. 1556/2006 je zato treba spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za prašičje meso -
SPREJELA NASLEDNJO UREDBO:
Člen 1
Členu 5(1) Uredbe (ES) št. 462/2003 se doda naslednji pododstavek:
„Za obdobje od 1. januarja do 31. marca 2007 pa se zahtevki za dovoljenja vložijo v prvih petnajstih delovnih dneh meseca januarja 2007.“.
Člen 2
Členu 4(1) Uredbe (ES) št. 1556/2006 se doda naslednji pododstavek:
„Za obdobje od 1. januarja do 31. marca 2007 pa se zahtevki za dovoljenja vložijo v prvih petnajstih delovnih dneh meseca januarja 2007.“.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. novembra 2006

Labels: 3
17
18